《清昼》
宋代·丘葵

谁信茅茨即玉堂，閒来清昼似宵长。二仪升降太虚内，一静消宵万意忙。

忿欲俱空心自正，行持无力梦犹狂。可曾濯足沧江水，飞上云间千仞冈。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。